30. 12. 89 De Europæiske Fællesskabers Tidende Nr. C 329/23 
5.8. Hvad angår bilag 4.II » Kategorier eller typer af 
farligt affald (flydende, fast eller slamformet) «, gælder 
de samme bemærkninger som til bilag 4.II. 
6. Konklusion 
ØSU godkender formålet med direktivforslaget, men 
mener: at der juridisk set ikke er noget til hinder for, at 
medlemsstaterne eftr eget skøn anvender bilag 3 i 
MARPOL 73/78 på et tidligere tidspunkt. 
at der bør være et snævrere samarbejde mellem EF 
og IMO for at sikre en bedre overensstemmelse med 
internationale normer, uden at dette på nogen måde 
må begrænse medlemsstaternes kompetence i dette 
forum. 
Bryssel, den 18. oktober 1989. 
Alberto MASPRONE 
Formand for 
Det økonomiske og sociale Udvalg 
Udtalelse om forslaget til Rådets beslutning om vedtagelse af et specifikt forsknings- og 
teknisk udviklingsprogram for Det europæiske Atomenergifællesskab på området forvaltning 
og opbevaring af radioaktivt affald (1990-1994)(1) 
(89/C 329/09) 
Rådet for De Europæiske Fællesskaber besluttede den 5. juni 1989 under henvisning til EØF-
traktatens artikel 170 at anmode om Det økonomiske og sociale Udvalgs udtalelse om det 
ovennævnte emne. 
Det forberedende arbejde henvistes til ØSU's sektion for energi, kernekraft og forskning, 
som udpegede Paul Flum til ordfører. Sektionen vedtog sin udtalelse den 6. oktober 1989. 
Det økonomiske og sociale Udvalg vedtog på sin 270. plenarforsamling den 18. oktober 1989 
enstemmigt følgende udtalelse. 
1. Generel vurdering 
Det specifikke forsknings- og udviklingsprogram 
(F&U) indgår i » rammeprogrammet for Fællesskabets 
aktiviteter inden for forskning og teknologisk udvikling 
(1987-1991) «(2). 
Man er hermed så langt fremme som til det fjerde 
femårsprogram for bortskaffelse af radioaktivt affald, 
der dækker perioden fra 1990 til 1994. Der er afsat et 
fællesskabsbudget på 79,6 millioner ECU til pro­
grammet. 
I sit forslag har Kommissionen forklaret meget udførligt 
og overbevisende, hvor nødvendigt det er at fortsætte 
det arbejde omkring bortskaffelse af radioaktivt affald, 
som man påbegyndte allerede i 1973. Kommissionen 
har også gjort opmærksom på det nødvendige i, at det igangværende program (1985-1989)(3), hvis vigtigste 
resultater er omtalt i Kommissionens dokument, videre­
føres i et supplerende program, så at man sikrer en 
bortskaffelse af radioaktivt affald på kort og lang sigt 
på højeste sikkerhedsniveau. 
ØSU udtrykker principiel tilfredshed med det foreslåede 
femårsprogram for Fællesskabets videre forskning i 
bortskaffelse af radioaktivt affald og med det rådgiven­
de udvalgs udtalelser om dette program. 
2. Generelle bemærkninger til forvaltning og opbeva­
ring af særligt affald 
På alle områder, hvor der handles teknisk (forskning, 
medicin, industri, husholdninger), opstår der affald, 
(!) EFT nr. C 144 af 10. 6. 1989, s. 11. 
(2) EFT nr. L 302 af 24. 10. 1987, s. 1 ff. (3) EFT nr. L 83 af 25. 3. 1985, s. 20. ff. 
Nr. C 329/24 De Europæiske Fællesskabers Tidende 30. 12. 89 
som skal bortskaffes. Med hensyn til toksicitet er det 
specielt affaldsstoffer fra den nukleare industri, som 
rejser problemer. 
Det står efterhånden klart, at man ikke kan klare 
affaldsproblemerne i et industrisamfund uden omfat­
tende forsknings- og udviklingsaktiviteter inden for 
flere videnskabsområder, ligesom det er et krav, at de 
politiske kræfter handler i fællesskab. 
»Bortskaffelse« vil sige destruktion, omdannelse eller 
sikker deponering af affald. Målet er at beskytte biosfæ­
ren, mennesker, dyr og planter mod skadelige stoffer. 
Set under en driftsøkonomisk synsvinkel er affaldsbort­
skaffelse i reglen en negativ faktor, hvorfor der er en 
risiko for, at problemet skydes over på det offentlige. Set 
under en overordnet samfundsøkonomisk og politisk 
synsvinkel vil princippet om at drage kilden til ansvar 
være af afgørende betydning. 
Under den hidtidige industrielle udvikling har man på 
en for savel erhvervslivet som husholdningerne billig 
måde kunnet bortskaffe affaldet gennem vandet, luften 
og jorden. Men i takt med den voksende industrielle 
aktivitet og den stigende levestandard er der opstadet 
stadig større forstyrrelser i den økologiske ligevægt. 
Derfor må målet i dag være at fjerne eksisterende for­
styrrelser i den økologiske ligevægt — der er forårsaget 
af traditionelle affaldsstoffer — og at undgå, at der 
opstår forstyrrelser på grund af nukleart affald. 
Det er en presserende fremtidsopgave at klassificere det 
affald, der skal bortskaffes, med henblik på en nøje 
kortlægning af de bedste bortskaffelsesmetoder. Målet 
er at opnå en bedre beskyttelse af befolkningens sund­
hed og at gøre det muligt at beregne de økonorniske 
byrder. 
3. Særlige aspekter ved bortskaffelse af nukleart affald 
I EF vil der — med en stigende tendens over tiden — 
blive produceret ca. 90 000 m3 konditioneret radioaktivt 
affald om året i den første halvdel af 90'erne. Det vil 
fordele sig på 67 000 m3 med lav aktivitet, 17 000 m3 
med mellemhøj aktivitet, 4 600 m3 affald med alfastrå­
ling og ca. 400 m3 med høj aktivitet. Hertil kommer 
affald fra nedlukning af nukleare anlæg. (Alene i Fælles­
skabet vil der i perioden frem til år 2000 blive nedlagt 
50 kernekraftanlæg). 
For visse affaldsdeles vedkommende kan oplagringsti-
den udgøre flere tusind år, hvorfor man må sikre sig, 
at affaldet kan hentes tilbage i den første erfaringsfase. 
Mindre end 10 % af den nukleare affaldsmængde stam­
mer fra forskning/sundhedsvæsen. 
I Fællesskabet er der divergerende meninger om kerne­
energiens fremtid. Uanset, hvilke beslutninger der træf­
fes, kan det imidlertid ikke bestrides, at affaldes skal 
bortskaffes. En politisk styring vil kun være mulig, hvis der er bred enighed på det energipolitiske område. Dette 
er ikke blot et spørgsmål om at løse kerneenergiens 
problemer, men også om at yde en omfattende indsats 
til fremme af vedvarende, miljøvenlige energiformer. 
Her bør påvirkningen af beslutningstagningen ikke ske 
fra prissiden alene. 
4. Det hidtidige forskningsprogram 
Det forskningsprogram, som udløber i år, har skabt et 
værdifuldt grundlag for forberedelsen af en bredt anlagt 
bortskaffelse af nukleart affald. 
Kommissionsdokumentets kortfattede fremstilling af 
det hidtidige arbejde er overbevisende og giver et godt 
overblik over de tilstræbte målsætninger på forsknin­
gens område. 
På grundlag af de opnåede resultater kunne eksperterne 
fremsætte klare forslag til det nye program. 
5. Bemærkninger til programmet 
Programmet indeholder vigtige, tekniske elementer, 
som tjener gennemførelsen af bortskaffelsen så som: 
— opførelse og/eller drift af underjordiske anlæg, 
— karakterisering af affaldsformer, 
— kvalitetskontrol af affaldspakker. 
ØSU gør opmærksom på, at alt bør sættes i værk for 
at opnå den nødvendige politiske enighed i spørgsmålet 
om bortskaffelse af radioaktivt affald. 
Skal forskningsresultaterne udmøntes i sikre langtidsde-
poneringsanlæg, er det, efter ØSU's mening, ikke til­
strækkeligt at de tekniske forudsætninger er opfyldt — 
offentligheden må også informeres og overbevises om, 
at bortskaffelseskonceptet er både nødvendigt og rig­
tigt. På alle niveauer må der derfor føres og ske fremme 
af en åben, politisk debat om dette emne. 
I spørgsmålet om en udbygning af kerneenergien er 
meningerne delte, men i spørgsmålet om bortskaffelse 
af radioaktivt affald er det afgørende nødvendigt, at 
der opnås en bred tilslutning. Over for de kommende 
generationer, som vi har et stort ansvar for, kan vi 
heller ikke længere forsvare at udskyde løsningen af 
problemerne omkring en langsigtet og sikker bortskaf­
felse. Det er absolut nødvendigt at have et tæt samarbej­
de på dette område og løbende at udveksle erfaringer 
både inden for Fællesskabet og med tredjelande. 
Overførsel af viden og erfaringer, indhøstet på området 
forvaltning og opbevaring af radioaktivt affald, til ud­
viklingslande, som har udviklet deres egne kernekraftfa­
ciliteter, bør indgå som en integrerende del af et sådant 
samarbejde. 
30. 12. 89 De Europæiske Fællesskabers Tidende Nr. C 329/25 
ØSU gør dog også Kommissionen og medlemsstaterne 
opmærksom på, at problemet med radioaktivt affald 
ikke er løst alene med den » civile« bortskaffelse. Man 
må derfor arbejde lige så intenst på at sikre, at bortskaf­
felsen på det militære område også sker på højeste 
beskyttelsesniveau, såvel inden som uden for Fælles­
skabet. 
ØSU ønsker i forbindelse med dette forskningsprogram 
ud over de forslag og bemærkninger, det har fremført 
ovenfor, at henlede opmærksomheden på: 
— at Kommissionen bør yde en ekstraordinær indsats 
for at opnå en international harmonisering med 
hensyn til slutdeponeringskoncepter, 
— at de F&U-aktiviteter, der er nævnt i programmets del 3, bør intensiveres, således at endelige depone-
ringssteder snarest kan sættes i drift, 
at alvorlige hændelser på transportområdet og i 
forbindelse med kontrol af bortskaffelse af radioak­
tivt affald har vakt stor bekymring i offentligheden. 
Kommissionen bør derfor sørge for, at de resultater 
og vigtige erkendelser, man når frem til gennem 
F&U-programmet, hurtigst muligt omsættes til 
praksis, så den sikre kæde i bortskaffelsen af ra­
dioaktivt affald ikke brydes af uforsigtig og samvit­
tighedsløs handlen, 
samt at det nukleare energiområdes konsolidering 
på mellemlang sigt må ledsages af tilsvarende fælles­
skabsprogrammer for udnyttelsen af især vedvaren­
de energikilder. 
Bryssel, den 18. oktober 1989. 
Alberto MASPRONE 
Formand for 
Det økonomiske og sociale Udvalg 
Udtalelse om: 
— forslaget til Rådets direktiv om opholdsret for studerende, 
— forslaget til Rådets direktiv om opholdsret for lønmodtagere og selvstændige, der er 
ophørt med erhvervsaktivitet, 
— forslaget til Rådets direktiv om opholdsret (!) 
(89/C 329/10) 
Rådet for De Europæiske Fællesskaber besluttede den 5. juli 1988 under henvisning til EØF-
traktatens artikel 7, 49, 54 og 100 at anmode om Det økonomiske og sociale Udvalgs udtalelse 
om de ovennævnte emner. 
Det forberedende arbejde henvistes til sektionen for social-, familie-, uddannelses- og kultur­
spørgsmål, som udpegede Gordon Pearson til ordfører. Sektionen vedtog sin udtalelse den 
12. oktober 1989. 
Det økonomiske og sociale Udvalg vedtog på sin 270. plenarforsamling den 18. oktober 1989 
enstemmigt følgende udtalelse. 
1. Generelle bemærkninger 
1.1. Det er ØSU's opfattelse, at det ville have været 
langt bedre med et direktiv omfattende alle EF-borgeres 
opholdsret end med et om arbejdstagere og dertil de 
tre i det foreliggende forslag. ØSU påskønner Kommis-
(!) EFT nr. C 191 af 28. 7. 1989, s. 2, 3 og 5. sionens sigte med forslagene, nemlig at de personer, der 
ikke er dækket af direktivforslaget om arbejdstagere, 
skal have de samme rettigheder, men det forudser pro­
blemer med den praktiske anvendelse, medmindre ne­
denstående henstillinger følges. På trods af disse forbe­
hold støtter ØSU hensigten med forslagene og tilskyn­
der til, at disse direktiver betragtes som en sammen­
hængende helhed og vedtages snarest muligt.